Landstrykere (film)

Landstrykere er en norsk langfilm fra 1989 som er basert på Knut Hamsuns roman med samme navn fra 1927.<ref name="nf">Landstrykere i Norsk filmografi</ref> Filmen ble produsert av Norsk Film med Ola Solum som regissør og med manus skrevet av Hans Lindgren, Lars Saabye Christensen og Ola Solum.

Handlingen skildrer Nordland i overgangen mellom «nessekonge-tiden» og moderne tid på 1860-tallet. Innspillingene ble i hovedsak gjort i Sørdal nord for Skutvik i Hamarøy og på handelsstedet Vågsberget i Vågsøy med Helge Jordal, Trond Peter Stamsø Munch og Marika Lagercrantz i hovedrollene.

En lengre versjon ble sendt som tv-serie på NRK i 1990.

 Produksjon 
miniatyr|left|Store deler av innspillingene ble gjort i Sørdal i Hamarøy. 
Innspillingenen til Landstrykere ble startet opp i Sørdal 24. mars 1988 med Hans Lindgren som regissør.Aftenposten 18. mars 1988. Opptakene begynne på Hamarøy neste uke... Besøkt 12. september 2016. 
Filmfolk, filmutstyr, rekvisitter og hus ble fløyet inn til det veiløse innspillingsstedet fra Skutvik.Aftenposten 5. april 1988. Hamsunbok blir TV-film. Besøkt 14. september 2016. 
Etter tolv dager med innspilling som resulterte i mange ubrukelige filmopptak og budsjettsprekk trakk Hans Lindgren seg fra prosjektet og Ola Solum overtok som regissør.Aftenposten 13. februar 1991. Kostet 33 millioner - solgte for åtte. Side 41. Besøkt 13. september 2016.

Det medvirket 36 navngitte rolleinnhavere og to hundre statister i filmen.

Med unntak av et par mindre opptak ble filmingen av Landstrykere avsluttet mot slutten av august 1988.Aftenposten 29. august 1988. Frodige landstrykere i havn. Side 39. Besøkt 14. september 2016.Landstrykere hadde et opprinnelig budsjett på 16 millioner kroner og de totale kostnadene for produksjonen beløp seg til 31,2 millioner. Dagens Næringsliv 17. juli 1989. Statlig filmhøst. Besøkt 12. september 2016.Dagens Næringsliv 24. april 1990. Norsk Film A/S. En økonomisk grøsser. Besøkt 13. september 2016.  I 1989 var dette tidenes dyreste norske filmproduksjon. Justert for inflasjon tilsvarer det 75 millioner kroner i 2025-verdi.ssb.no Priskalkulator

 Handling 
Filmen er basert på det første bindet i Hamsuns Landstryker-trilogi og handlingen foregår i hovedsak i den fattige grenda Polden (Sørdal) mellom 1860- og 1870-tallet.Aftenposten 2. august 1989. Mye Hamsun for pengene. Besøkt 14. september 2016. Utgangspunktet er et kjærlighetsdrama som utspiller seg mellom Edevart og den unge og gifte kvinnen Lovise Magrete.NTB 3. august 1989. 'Landstrykere' - Norsk Films dyreste filmprosjekt endelig i havn. Besøkt 14. september 2016.

Eventyreren, løgneren og sjarmøren August kommer til grenda og skaper kaos og forhåpninger. Han finner en følgesvenn og beundrer i Edevart, og de begir seg langs kysten som omreisende kramkarer.

 Mottagelse Landstrykere hadde førpremierer i Oppeid, Måløy og Tromsø før den offisielle norgespremieren 17. august 1989.Aftenposten 29. juni 1989. Tre premiérer på én uke. Besøkt 14. september 2016.Nordlys 15. august 1989. Landstrykere. Besøkt 14. september 2016.

Anmeldere i de de største avisene ga filmen blandet omtale. I tromsøavisa Nordlys ble filmen omtalt som «praktfull» og den ble spådd som en kommende publikumssuksess.Nordlys 16. august 1989. Filmanmeldelse. Besøkt 14. september 2016. Aftenposten konkluderte med at filmen hadde «mange synlige hull» og i VG ble Landstrykere omtalt som «vakker men uten dybde».Aftenposten Morgen 16. august 1989. Når mye blir til lite film. Side 45. Besøkt 14. september 2016.Aftenposten Aften 16. august 1989. Blandet kritikk. Side 5. Besøkt 14. september 2016.

Filmversjonen av Landstrykere spilte inn 6,1 millioner kroner på norske kinoer i løpet av 1989. Filmen ble utgitt på video 9. mars 1990 og på DVD i 2009.VG 5. mars 1990. Videonytt. Besøkt 13. september 2016. TV-serien, som var på fire 45-minutters episoder, ble solgt til NRK og vesttysk TV for 1,8 millioner kroner. Produksjonen ble ikke solgt til andre lands kringkastere, til tross for forhåndsforventinger om at både kino- og TV-versjonen skulle bli lett å selge på det internasjonale markedet. NRK sendte TV-serien første gang i løpet av romjula 1990.Aftenposten 22. desember 1990. 'Landstrykere' bedre på TV?. Besøkt 13. september 2016.Landstrykere'' påførte Norsk Film et økonomisk tap på 20 millioner kroner.NTB 22. juni 1990. Danske Esben Høilund Carlsen ny adm.dir hos Norsk Film AS. Besøkt 13. september 2016.

 I hovedrollene (utvalg) 

 Ane Maria: Liv Steen
 August: Helge Jordal
 Edevart: Trond Peter Stamsø Munch
 Jomfru Ellingsen: Hildegun Riise
 Karolius: John Sigurd Kristensen
 Knoff: Espen Skjønberg
 Lovise Magrete: Marika Lagercrantz
 Magnus: Karl Sundby
 Ragna: Liv Heløe
 Skaaro: Lasse Lindtner

 Referanser 

 Eksterne lenker 

Kategori:Norske dramafilmer
Kategori:Filmer fra 1989
Kategori:Filmer produsert av selskapet Norsk Film
Kategori:Norske filmer fra 1980-årene
Kategori:Filmer basert på bøker
Kategori:Filmer basert på verk av Knut Hamsun
Kategori:Norskspråklige filmer
Kategori:Filmer lagt til Nord-Norge
Kategori:Filmer satt til 1800-tallet